CELEX: 22009D0008
Language: sk
Date: 2008-02-05 00:00:00
Title: Rozhodnutie Spoločného výboru EHP č. 8/2009 z  5. februára 2009 , ktorým sa mení a dopĺňa príloha II (Technické predpisy, normy, skúšky a certifikácia) a príloha XIII (Doprava) k Dohode o EHP

19.3.2009   
            
            
               SK
            
            
               Úradný vestník Európskej únie
            
            
               L 73/42
            
         
      ROZHODNUTIE SPOLOČNÉHO VÝBORU EHP
   č. 8/2009
   z 5. februára 2009,
   ktorým sa mení a dopĺňa príloha II (Technické predpisy, normy, skúšky a certifikácia) a príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 112/2008 zo 7. novembra 2008 (1).
            
         
               (2)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 129/2008 z 5. decembra 2008 (2).
            
         
               (3)
            
            
               Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (3), nariadenie Európskeho Parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (4), nariadenie Európskeho parlamentu a Rady (ES) č. 551/2004 z 10. marca 2004 o organizácii a využívaní vzdušného priestoru v jednotnom európskom nebi (5) a nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (6) boli rozhodnutím Spoločného výboru EHP č. 67/2006 (7) z 2. júna 2006 s osobitnými úpravami pre niektoré krajiny začlenené do dohody.
            
         
               (4)
            
            
               Nariadenie Komisie (ES) č. 482/2008 z 30. mája 2008, ktorým sa ustanovuje systém zaistenia bezpečnosti softvéru, ktorý majú implementovať poskytovatelia leteckých navigačných služieb, a ktorým sa mení a dopĺňa príloha II k nariadeniu (ES) č. 2096/2005 (8), sa má začleniť do dohody.
            
         
               (5)
            
            
               Nariadením Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (9), ktoré bolo rozhodnutím Spoločného výboru EHP č. 179/2004 (10) z 9. decembra 2004 začlenené do dohody, sa zrušila smernica 80/51/EHS (11) a príloha II k nariadeniu (EHS) č. 3922/91 (12), ktoré sú začlenené do dohody, a preto je potrebné odkaz na tieto dokumenty v rámci dohody vypustiť,
            
         ROZHODOL TAKTO:
   Článok 1
   Znenie bodu 2 (smernica Rady 80/51/EHS) kapitoly XVII prílohy II k dohode sa vypúšťa.
   Článok 2
   Príloha XIII k dohode sa mení a dopĺňa takto:
   
               1.
            
            
               Do bodu 66a [nariadenie Rady (EHS) č. 3922/91] sa dopĺňa táto zarážka:
               
                           „—
                        
                        
                           
                              32002 R 1592: nariadenie Európskeho parlamentu a Rady (ES) č. 1592/2002 z 15. júla 2002 (Ú. v. ES L 240, 7.9.2002, s. 1).“
                        
                     
         
               2.
            
            
               Za bod 66we [nariadenie Komisie (ES) č. 1265/2007] sa vkladá tento bod:
               
                           „66wf.
                        
                        
                           
                              32008 R 0482: nariadenie Komisie (ES) č. 482/2008 z 30. mája 2008, ktorým sa ustanovuje systém zaistenia bezpečnosti softvéru, ktorý majú implementovať poskytovatelia leteckých navigačných služieb, a ktorým sa mení a dopĺňa príloha II k nariadeniu (ES) č. 2096/2005 (Ú. v. EÚ L 141, 31.5.2008, s. 5).“
                        
                     
         
               3.
            
            
               Do bodu 66x [nariadenie Komisie (ES) č. 2096/2005] sa dopĺňa táto zarážka:
               
                           „—
                        
                        
                           
                              32008 R 0482: nariadenie Komisie (ES) č. 482/2008 z 30. mája 2008 (Ú. v. EÚ L 141, 31.5.2008, s. 5).“
                        
                     
         Článok 3
   Znenie nariadenia (ES) č. 482/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 6. februára 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (13).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 5. februára 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 339, 18.12.2008, s. 100.
   
      (2)  Ú. v. EÚ L 25, 29.1.2009, s. 36.
   
      (3)  Ú. v. EÚ L 96, 31.3.2004, s. 1.
   
      (4)  Ú. v. EÚ L 96, 31.3.2004, s. 10.
   
      (5)  Ú. v. EÚ L 96, 31.3.2004, s. 20.
   
      (6)  Ú. v. EÚ L 96, 31.3.2004, s. 26.
   
      (7)  Ú. v. EÚ L 245, 7.9.2006, s. 18.
   
      (8)  Ú. v. EÚ L 141, 31.5.2008, s. 5.
   
      (9)  Ú. v. ES L 240, 7.9.2002, s. 1.
   
      (10)  Ú. v. EÚ L 133, 26.5.2005, s. 37.
   
      (11)  Ú. v. ES L 18, 24.1.1980, s. 26.
   
      (12)  Ú. v. ES L 373, 31.12.1991, s. 4.
   
      (13)  Ústavné požiadavky neboli oznámené.